**3567 – אוסף רעיונות ליום הזכרון עבור שליחים**

|  |
| --- |
| אימוץ וקשר בין "יד לבנים" בארץ לבין ארגון בחו"ל- עורכים היכרות ו"מחקר" אודות נופלים ומציינים את דמותם בטקסים המקומיים. דרך שותפות, אך לאו דווקא.. אפשר לערב קבוצות נוער, בתי ספר, ואפילו מבוגרים. |
| היכרות אישית עם נופלים, על פי חלוקה של שם של חלל צה"ל/ טרור לכל תלמיד/ חניך. |
| "עוד מעט נהפוך לשיר" - אפשרות לקיים פרויקט מקביל בקהילה שלכם- על נופלים מקרב הקהילה (חיילים בודדים שנפלו...). אם ישנם כאלו, בררו עם המשפחות האם יש משהו שהם יכולים למסור לטובת יצירת שיר או כל אמצעי אמנותי אחר.. לזכרם. |
| להכניס בטקסים את הסיפורים האישיים של הנופלים מחו"ל, "חיילים בודדים". ביניהם גם החיילים שנפלו בצוק איתן, והסיפורים שלהם... וכן לתת ביטוי להלוויות ההמוניות שאליהן הגיעו אלפי ישראלים! (לדוגמה השיר של אריאל הורוביץ – [עשרים אלף איש](https://youtu.be/zFSrYrCerIk)). |
| טקס שנבנה ביחד עם קהילה / בית ספר או כל קבוצה ישראלית. פרויקט שמתקיים במסגרת שותפות בין אנגליה לגליל: "רגעי קסם" (משלחת ישראלית של תלמידי תיכון שנוסעת לאנגליה מדי שנה ומקיימת את טקסי הזיכרון והעצמאות בבתי הספר היהודיים). |
| תערוכת תמונות קבועה במקום מרכזי – לאורך ימי הזיכרון העצמאות. להלן דוגמא תערוכה של הצלם גיל כהן מגן.      כמה רעיונות מה ניתן לקיים כפעילות סביב התערוכה:  1. להדפיס תמונות שתבחרו מתוך המצגת שתישלח אליכם עם הרכישה של הזכויות (פרטים בקובץ למעלה), למסגר ולעשות תערוכה אצלכם בקהילה/הילל/שבט/בית כנסת וכו'.  2. אם תרצו לקבל את התמונות באיכות גבוהה, תוכלו להכין ממנה מצגת ולהעביר בעצמכם הרצאה על יום הזכרון/עצמאות (שוב ישנו תשלום על זכויות יוצרים בגובה 50 $ לתמונה). תוכלו לקבל מגיל הסברים מקיפים ורקע על כל אחת מהתמונות.  3. חוץ מתערוכה והרצאה כמובן שניתן להעביר פעילות סביב תמונות אלו - לדוגמא: להראות אותן לבני נוער ולשאול מה הם רואים? איפה ומתי הם חושבים שהתמונה צולמה? איזה אסוציאציות עולות להן בראש כשהם רואים את התמונה? אפשר לנסות להעביר דרכן ערכים עליהן מושתת מדינת ישראל ולדבר על ההחלטה לחבר בין יום הזכרון ליום העצמאות והדילמה המובנית בחיבור הזה (עבור משפחות שכולות הטוענות שבכך נמנע מהן להינות מיום העצמאות וכו'). |